da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da en da de da ar da en da da da da da da de da da tr tr da de fi da de de da sv da da da da ro da da da da da da da nb da da da da da da da da da en da da da da da da da da da da da en da da da da da da da da da da da da da da da en en da da da da da da nb en da da da da da da da en da da da da da da da da fr da da da da da da da da fr en da da da da da da da da da da de da da tr da de da da da nl da nl da nl da nl da en da da da da en sv da da da da da da da en
De mest læste artikler om parforhold
Brevkassen med Ofte Stillede Spørgsmål – FAQ
Spørgsmål & Svar – overblikket
En måde at foretage blivende og effektive forandringer i sit liv, er at gennemgå følgende fem trin (BEAM-Handling):
Bevidstgørelse (at få øje på, hvad der virkelig sker),
Erkendelse (at se, at det handler om en selv),
Ansvarlighed (at være klar over, at man selv er en del af problemet og dermed en del af løsningen),
Muligheder (at få nye valgmuligheder), samt
Handling (at gøre noget ved det).
Som et målrettet laserlys.
At gennemleve disse fem trin sammen med en kvalificeret coach eller psykoterapeut er accelereret læring, hvor man lettest og hurtigst bliver bevidst om sammenhængen mellem valg og konsekvenser.
For at kunne gøre noget ved et problem, er det vigtigt at kunne få øje på det. Imidlertid er det ikke nok at forstå det med hovedet, og at se, høre og smage det. Det skal mærkes med følelserne. Se www.parforhold-parterapi.dk/_parforhold/parterapi/folelsernes-tyranni
Uanset hvilke former for ubalancer vi taler om, er det vigtigt at kunne se, hvad der foregår. Med større indsigt i vores tanker, følelser og behov kan vi lettere vælge at gøre noget ved uhensigtsmæssighederne. Vi kan også nemmere gøre noget ved vores personlige potentiale og de ressourcer, der endnu ikke er udfoldede. Måske slås vi med bestemte udfordringer i vores liv, som vi ikke ønsker at blive ved med at døje med.
Hvis man vil have noget andet end det, man har haft indtil nu, er man nok nødt til at gøre noget andet, end det man har gjort hidtil. Det gælder i alle livets forhold.
Det kan godt tage lang tid at finde en ny kurs i livet; at vænne sig til, at nogle ting ser helt anderledes ud end man oprindeligt troede, og at ændre sin selvfølelse i en mere positiv retning.
Så for at kunne gøre noget ved et problem, er det vigtigt at kunne få øje på det.
Det er dog sjældent nok at blive bevidst om årsagen til et problem eller at få øje på nogle hidtil uudnyttede ressourcer.
At erkende er mere end blot at være bevidst.
At vide, at man selv har skabt de situationer og ubehageligheder, man sidder i.
Det er også at kunne gennemskue de psykologiske forsvarsmekanismer og have viljen til at arbejde med dem. På samme måde som kroppen har sine forsvarsmekanismer (immunforsvaret), har psyken det også. De psykologiske forsvarsmekanismer søger at genskabe stabilitet og fjerne den psykiske ubalance, som typisk opleves som angst.
Forsvarsmekanismerne bruges ubevidst til at forsvare sig mod uacceptable og konfliktbetonede følelser eller tanker.
De fleste psykologiske forsvarsmekanismer løser de konflikter, som personen ikke umiddelbart er i stand til at løse, enten fordi vedkommende ikke ser problemet der skal løses, eller fordi vedkommende ikke kan finde ud af hvordan problemet skal løses. Hvis det psykologiske forsvar ikke virker tilfredsstillende, udvikles en krise, et traume eller andre ”sygelige tilstande”.
I virkeligheden er det psykologiske forsvar særdeles kompliceret og til tider vanskeligt at forstå. Se www.parforhold-parterapi.dk/_parforhold/parterapi/psykologiske-forsvarsmekanismer
Først når man har erkendt sit problem og reaktionerne, kan man begynde at gøre noget ved det.
Hvis man har svært ved at erkende, at man har et problem, kan man tage en offerrolle, og mene at problemerne kommer ude fra. At det er andres skyld, fx chefen, hovedkontoret, de andre filialer, vejret, ægtefællen, lovgivningen, krisen, de fremmede, osv.
Det handler om os selv. At kunne genkende sig selv. At se, at dette her handler om mig. At være parat til at gøre op med nogle fastlåste og begrænsende overbevisninger. At kigge på sig selv i et andet lys – og det er ikke altid lige behageligt.
Selverkendelse er at kende sig selv og at kunne acceptere og tilgive sig selv for alt, hvad man indeholder.
Det er oftest lettest at se, at det er alle de andres skyld, hvis man er kommet galt af sted. Men det hjælper bare ikke noget i det lange løb. Hvis man giver andre ansvaret for, at man er kommet galt af sted, har de også ansvaret for, at man skal få det bedre, og så kan man komme til at vente længe på bedring.
Ansvarlighed er at være klar over, at man selv er en del af problemet – og dermed også en del af løsningen.
Når noget går galt mellem to mennesker er der 200 % ansvar til deling. 100 % til den ene og 100 % til den anden. På den måde har hver især 100 % chance for at ændre noget til det bedre. Hvis der kun var 50 % ansvar til hver, ville man være afhængig af, at den anden foretog sig noget, for at man kunne få, hvad man ville have. Se www.parforhold-parterapi.dk/_parforhold/parterapi/hvad-er-selvansvarlighed
Hvis man ønsker at lave andet og mere end blot overfladiske forandringer, kan det være en udfordring at udvikle og forandre sig. Især når det drejer sig om at bryde ud af gamle vaner, mønstre og roller, kan det kræve mod og vilje at få vendt skuden og få lagt en mere livsfremmende kurs.
Hvis forandringerne er meget store eller kommer hurtigt, er der risiko for, at man pludselig befinder sig i et mentalt og følelsesmæssigt kaos. Det kan være temmelig angstprovokerende, også selv om det er positive forandringer, der sker. Man er kommet ud af sin komfort-zone (trygheds-zone), og det kan være særdeles sårbart.
Det allervigtigste er at kunne rumme sig selv og sine følelser – uanset hvad disse følelser så end måtte være. Der findes ikke noget godt eller skidt (rigtigt eller forkert). Der er kun valg og deres konsekvenser. Men nogle konsekvenser gør ondt.
Mange mennesker forsøger ubevidst at undgå bestemt følelser, som kan være svære at rumme, fx vrede, nærhed eller kærlighed. Hvis vi kunne rumme alle slags følelser og var villige til at mærke hvad som helst inde i os selv, ville vi være fuldstændig frie til at løbe de risici, som er nødvendige for at få det optimale ud af livet.
Hvis en uhensigtsmæssig situation skal ændre sig til noget bedre, er det vigtigt at gøre noget konkret ved den. Ofte skal en gammel vane stoppes eller et mønster skal ændres, før vi kan gøre noget nyt. Og måden at gøre det på er ved at tage 100% ansvar for vores eget liv. Det gør vi ved at være klar over, at vi selv har skabt samtlige de situationer, vi sidder i (med vores forudgående valg), og at vi selv kan ændre livet i den retning, vi ønsker – hvis det er hensigtsmæssigt for vores udvikling.
Et eksempel på flere valgmuligheder er flere nuancer i følelsesrepertoiret. At kunne mærke lille glæde, stor glæde, henrykkelse, sorg, vrede, forundring og så videre.
Rent fysisk vil der også pludselig vise sig flere valgmuligheder, der gør det lettere at finde den bedste løsning. Begrænsninger skaber tunnelsyn. Ressourcer og overskud udvider synsfeltet og giver mod til at åbne nye døre. Se www.parforhold-parterapi.dk/passion
At integrere vil sige at få tingene til at hænge sammen. Det gælder i høj grad de forskellige følelser, vi rummer. Det er ligesom et hjul på en bil, der kører rundt. Hvis der er områder på fælgen, der ikke er afbalancerede, bumper hjulet af sted. Den roligste og mest behagelige kørsel er, hvis hjulet kører jævnt. Det skal ikke kun være nogle få dele, der fungerer godt, og andre ikke gør. Så et nuanceret følelsesregister giver et behageligere liv.
Det handler ofte om at bruge tid på at finde en ny kurs i livet, udforske nye muligheder for at reagere på mere konstruktive måder, opdage andre og mere livsbekræftende måder at anskue livet på, og finde ind til en ny og mere positiv selvfølelse.
Alle mennesker har et potentiale, men for mange er det skjult eller fortrængt. Vi har hver især en eller anden evne (måske stadigvæk skjult), som vi kan blive rigtigt gode til.
Efter bevidstgørelse, erkendelse, ansvarlighed og valgmuligheder skal der gøres noget ved situationen. Det er ikke nok at have fundet løsningerne. Der skal også handles på dem.
Når valgmulighederne præsenterer sig, er det vigtigt at vælge, og derefter at gøre noget.
Ikke at vælge er også et valg. Ikke at gøre noget, er lige så meget et valg, som at gøre noget aktivt.
Ofte kræver det mod at komme tæt på indfrielsen af vores inderligste drømme. Angsten for at prøve noget nyt er en af de alvorligste blokeringer på vejen mod at få realiseret sine drømme.
Den letteste og mest effektive måde at skabe forandring i sit liv på, er at lade sig rive ud af en daglig rutine ved helt at skifte miljø i en periode. Dermed har man nemmest mulighed for at ændre spor fra et fastlåst mønster til et mere fleksibilitet, hvilket kan betyde tilpasning til den enkelte nye situation og livsform. Mindre kan også gøre det, men så tager det som regel bare længere tid.
Ingen kan motivere andre. Man kan kun motivere sig selv. Til gengæld kan man inspirere andre med sit eget eksempel.
Se også Prochaska på www.parforhold-parterapi.dk/_parforhold/parterapi/forandring
Hvordan kan man motivere sig selv?
For at kunne søge hen til noget, man vil have, må man vide, hvad det er, man gerne vil have. Først og fremmest at være klar over mulighederne, og dernæst vurdere, om det er noget, man er interesseret i at opnå.
Det er også vigtigt at kunne lokalisere og definere sin smerte, så man ved, hvad man ikke vil have. Hvis man blot har en følelse af noget ubehageligt, uden at vide hvad det er, er det det samme som at famle rundt i mørke, uden at vide, hvad man leder efter eller støder ind i.
At udvikle sig personligt kræver livslang erfaring, eller – hvis man ikke har tid eller lyst til at vente meget længe – et gedigent stykke psykoterapeutisk arbejde, der kan sætte gang i processerne og føre frem i en hensigtsmæssig retning.
Hvis man føler, at man ikke mestrer det, man skal i gang med, kan det være svært at finde motivationen.
Den bedste måde at lære på, er at blive bevidst om sammenhængen mellem valg/beslutning/handling og så de tilhørende konsekvenser. Hvis man samtidig kan forkorte afstanden/tiden mellem valget og konsekvensen, går læringen hurtigst.
Der er en gammel talemåde, der siger, at der er ikke noget, der er skidt, uden at det er godt for noget. Det betyder, at enhver kan vende en dårlig situation til noget godt – hvis man vil, og hvis man ved hvordan.
Hvad opnår man med BEAMH?
forbedre sine relationer med andre mennesker
integritet i ens handlemåder
mere tillidsfuld håndtering af forandring
forbedre sin selvstændige virksomhed eller sin karriere
en tillidsfuld og positiv tilgang til livet
bedre performance og bedre resultater
mulighed for at lære af sine fejl
Så BEAM-Handling handler kort sagt om at få et bedre parforhold.
Psst… Gør som flere end 1.700 andre besøgende på denne hjemmeside om parforhold allerede har gjort. Tilmeld dig mit nyhedsbrev, som trin for trin vil vise dig, hvordan du får dig det parforhold, du ønsker dig og længes efter.
Jeg hjælper jeres parforhold tilbage på sporet igen.
Klik her (eller ring til mig på telefon 21 79 18 50) for en gratis afklarende samtale
Ferietid kan blive til krisetid
Derfor skal facebook ikke med på ferie
Tilbage til hverdagen efter ferien
Hvorfor holder vi egentlig ferie?
✶ Kommunikation i parforhold
✶ Krise i parforhold
✶ Misforståelser i parforhold
✶ Hvad er parterapi
✶ Psykologi i parterapi
Hvad gør du, når din partner raser og skælder ud? Tips til igen at få balance tilbage i parforholdet
Hvad vil et brudepar have allermest brug for?
Nyttige værktøjer og strategier i parterapien til forbedring af kommunikationen i parforholdet
Hvad er kærlighed? Og hvad er kærlighed IKKE?
Følg på de sociale medier
Fortrolighed. Mine cookies samler ikke på personoplysninger. Jeg bruger cookies for at forbedre din oplevelse, samle statistik og huske dine indstillinger. Ved at klikke OK her til højre accepterer du dette. Læs eventuelt mere her: Cookie Politik
Jeg arbejder med par, der tager deres parforhold alvorligt. Jeg yder individuel hjælp til at redde og forbedre parforholdet med et skræddersyet forløb.
Copy it right © 2019. All Rights Reserved
Korte Instruktions-videoer på 2 minutter hver
Fortrolighed om tavshedspligt, GDPR m.m.
Pressepakke med links og billeder
Biblioteker med "Partner for livet"
Parcoaching og parterapi i København, Frederiksberg, Hellerup, Gentofte, Nørrebro, Valby, Vanløse, Vesterbro, Østerbro og på Amager.
Online-parterapi (Skype, Facetime, Zoom) - for at få parforholdet tilbage på sporet igen. Ring eller send gerne en SMS til telefon 21 79 18 50 - eller email til: